Дамир Джумһур

**Дамир Джумһур** — (), (; 20 май 1992 йыл) — Босния тенниссыһы һәм киноактер; яңғыҙ разрядта Тенниссы-профессионалдар ассоциацияһының (ТПА) өс турниры еңеүсеһе.

## Дөйөм мәғлүмәт
Дамир Джумһур 1992 йылдың 20 майында Босния һәм Герцеговинаның Сараево ҡалаһында тыуған, Нерфид менән Жанета ғаиләһендә тәүге бала. Бәләкәй сағынан Хуан Антонио Самаранча исмендәге Олимпия һарайында теннис менән шөғөлләнә башлай. Шулай уҡ саңғы һәм футбол менән дә мауыға.

## Спорт карьераһы
2008 йылда Дамир Джумһур юниорҙар араһында халыҡ-ара теннис турнирында сығыш яһай. Ул бер нисә титул яулауға өлгәшә һәм 2010 йылда донъя юниорҙар рейтингыһында 3-сө урынға етә. Уның иң ҙур уңышы — 2010 йылда Европа юниорҙар чемпионатында еңеүе, 2010 йылда Сингапурҙа йәйге Олимпия үҫмерҙәр уйындарында бронза миҙал алыуы, шулай уҡ 2010 йылғы Уимблдон турнирында сирекфиналға сығыуы.

2009 йылда ул (Futures ITF) турнирҙарында ҡатнаша, һәм әлеге ваҡытта парлы һәм яңғыҙ разрядта алты титулға эйә.

2010 йылда Джумһур Босния һәм Герцеговина йыйылма командаһы составында тәүге тапҡыр сығыш яһай һәм Эстонияға яңғыҙ разрядта ҡаршы уйнап, *Дэвис кубогында* хәл иткес матчта еңеү яулай.

Ул 2014 йылда Австралияның Теннис буйынса ир-ат яңғыҙ разряды асыҡ чемпионатында төп селтәргә күсә һәм шулай итеп тәүге тапҡыр *Ҙур торҡа (шлем) турнирында* ҡатнаша. Ул Босния һәм Герцеговинанан быға өлгәшкән беренсе уйынсы булып сыға. Был турнирҙа ул өсөнсө раундҡа тиклем етә.

Шулай уҡ Джумһур 2014 йылда *Франция Теннис буйынса ир-ат яңғыҙ разряды асыҡ чемпионаты* өсөн квалификация үтә , әммә тәүге турҙа уңышһыҙлыҡҡа тарый.

2016 йылда Рио-де-Жанейрола теннис буйынса Йәйге олимпия уйындарында ҡатнаша.

;2018 йыл
2018 йылда Австралияның Теннис буйынса ир-ат яңғыҙ разряды асыҡ чемпионатында Дамир Джумһур яңғыҙ разрядта өсөнсө әйләнәгә етә һәм үҙенең 2014 йылғы ҡаҙаныштарын ҡабатлай. Босниялы уйнсыға турнирҙың иң көслө спортсыһы *Рафаэль Надаль* кәртә булып сыға.

2018 йылдың февраль башында Монпельела *Көньяҡ Францияның теннис буйынса асыҡ чемпионатында* Дамир төп ике раундты утеп сыға һәм сирекфиналда уйнау хоҡуғын ала. Был стадияла ул француз *Гаска Ришарҙан* отола.

Марселдә үткәрелгән Теннис буйынса асыҡ чемпионатта ул сирекфиналға сыға, Томаш Бердыхтан беренсе сетта еңелгәндән һуң матчты ваҡытынан алда тамамлап ҡуя.

2018 йылғы *Франция Теннис буйынса ир-ат яңғыҙ разряды асыҡ чемпионатында* босниялы яҡшы күрһәткестәргә өлгәшеп, өсөнсө раундҡа етә.

Июндә Антальяла (Төркиә) өс сетта *Адриан Маннариноны* еңә.

Уимблдон турниры — 2018-ҙә икенсе әйләнәгә етә, әммә латыш Эрнест Гулбисутан биш сетлы ныҡышмал алышта еңелә.

АҠШ-тағы Асыҡ чемпионатта США тәүге әйләнәлә үк уны серб Душан Лайович еңеп сыға.

## Йыл аҙағына рейтингыһы

## Турнирҙарҙа сығыштары

### Турнир финалдары (ТПА) яңғыҙ разрядта (4)

#### Еңеүҙәре (3)

#### Еңелеүҙәр (1)

### Яңғыҙ разрядта челленджер һәм фьючерс финалдары (26)

#### Еңеүҙәр (19)

#### Еңелеүҙәр (7)

### Турнир финалдары (ТПА) парлы разрядта (1)

#### Еңелеүҙәр (1)

### Парлы разрядта челленджер һәм фьючерс финалдары (14)

#### Еңеүҙәр (8)

#### Еңелеүҙәр (6)

## Актерлыҡ карьераһы
Ул тәүге тапҡыр *[[Грбавица (фильм)|Грбавица]]* фильмын төшөргәндә массовкала ҡатнаша (2006).

Немец режиссеры Рудольф Швайгерҙың *Mörderischer Frieden * («Убийственный мир» — «Үлемесле донъя») фильмында беренсе мәртәбә төп ролдә уйнай — снайпер Дуркан ролен башҡара.

## Иҫкәрмәләр

## Һылтанмалар
* Профиль на сайте ATP. Damir Dzumhurhttps://www.atptour.com/en/players/wikidata/D923/overview
* Профиль на сайте ITF. Damir DZUMHUR https://www.itftennis.com/procircuit/players/player/profile.aspx?playerid=100130758 
* Профиль участника Кубка Дэвисаhttps://www.daviscup.com/en/players/player.aspx?id=800155683
* Damir Dzumhurhttps://www.imdb.com/name/nm2791635/